इंदौर। रूढ़िवादी परंपराओं को तोड़कर बदलाव स्वीकार करने में संपन्न परिवार भी आगे आ रहे हैं। वे न सिर्फ मृत्युभोज जैसी परंपराओं का त्याग कर रहे हैं बल्कि उस पर खर्च होने वाली राशि विभिन्न सेवा प्रकल्प में लगाने का संकल्प भी ले रहे हैं। समाज में मृत्यु भोज की परंपरा वर्षो पुरानी है। कई बार कुछ लोग इस सामाजिक परिपाटी से इतने बंध जाते है कि कर्ज लेकर भी झूठी शान दिखाते है। इस पुरानी परंपरा के पक्ष और विपक्ष दोनों है। पालीवाल ब्राह्मण समाज 24 श्रेणी इंदौर के सुनील शर्मा, जयेश शर्मा ने पालीवाल वाणी को बताया कि उनकी पूज्जनीय माताजी श्रीमती मनोरजा देवी पति स्व. दीनानाथ जी शर्मा (गांव. पिपलांत्री) का दिनांक 18 अगस्त 2018 को इंदौर में निधन हो गया। हमारी माताजी की अंतिम इच्छानुसार वर्षों से पुरानी परंपरा को बदलने का कार्य किया। उन्होंने धुप के कार्यक्रम में अपने परिवार तक ही सीमित रखा ओर केवल मृत्युभोज में भी बाहर के परिजन आने मेहमानों के लिए भोज रखा। तथा आज दिनांक 29 अगस्त 2018 को धुप में पुष्पाजंलि अर्पित कर श्रीमती मनोरमा देवी शर्मा को श्रद्वाजंलि अर्पित की गई। इस कार्य की चारो तरफ भूरी-भूरी प्रशंसा हो रही है। मृत्युभोज में होने वाले खर्च की राशि से परिजन पक्षियों के दाना चुगाने, मंदिरो में गमले व आवश्कतानुसार पानी की कुंडिया लगाने का संकल्प लिया ताकि पक्षी दाना चुग सकें, इसके लिए पौधारोपण की शुरूआत भी करेगे। हमारे शास्त्रों में अपने माँ-बाप अथवा पूर्वजों की याद में सराय या धर्मशाला बनवाने, कुआ खुदवाने, सरोवर या मंदिर निर्माण करने का बड़ा महत्व है। इस कार्य के लिए धन की आवश्यकता होती है। ये कार्य धनवान व संपन्न लोग ही कर सकते है। ऐसे में निर्धन परिवार क्या करे। सराय बनवाने से ज्यादा पुण्य कार्य है पक्षियों को दाना खिलाना ओर वृक्षारोपण करना। समाजसेविका, अखिल भारतीय ब्राह्मण महासभा (रजि.) प्रदेश उपाध्यक्ष श्रीमती प्रभा जोशी ने कहा कि मध्यवर्गीय परिवार के व्यक्ति पीपल, बड़, नीम, अनार, आम, जाम जैसे छायादार वृक्ष लगाकर उन्हें पोषित करने का भी निर्णय लेगे ताकी परिजनों की याद में एक पेड़ उनकी यादें स्मरण करता रहे। ताकि वृक्षों की गहन छाया में थका हुआ, पथिक तो बैठता ही है, अनेक पक्षी भी इन पर आश्रय पाते है। ये वृक्ष सभी को समान भाव से छाया, फल, फूल और आश्रय प्रदान करते है। इन वृक्षों से बढ़कर भला सराय या धर्मशाला क्या होगी। आइए मृत्युभोज से ज्यादा मानव कार्य करें ताकि सभी को इसका लाभ मिल सके। ओर पेड़ लगाने वाले परिवार को पूण्य मिले।